10. ΑΓΟΡΑΝ. ΔΙΑΤΑΞΙΣ ΥΠΟΥΡΓΟΥ ΕΦΟΔΙΑΣΜΟΎ Αριθ. 50273/53 της 3/22 Ιουν. 1946 Περί απαγορεύσεως μεταβολής των καθιερωμένων όρων των συλλογικών συμβάσεων εργασίας. Έχοντες υπ’ όψει τας διατάξεις του άρθρου 1 του από 10 / 11 – 5 – 1946 Ν.Δ. «περί Αγορανομικού κώδικος» αποφασίζομεν και διατάσσομεν. Άρθρον 1 Απαγορεύομεν την μεταβολήν εκ μέρους οιουδήποτε εργοδότου των όρων συλλογικών συμβάσεων εργασίας, άνευ προηγουμένης εγκρίσεως του Υπουργού Εφοδιασμού. Ως μεταβολή των όρων της συλλογικής συμβάσεως εργασίας θεωρείται ιδία η εκ μέρους των εργοδοτών μεταβολή του δια συλλογικών συμβάσεων εργασίας καθιερωμένου συστήματος πληρωμής των εργατών και τεχνιτών κατά μονάδα παραγομένης εργασίας (Καλφαλίκι κλπ.) και η αντικατάστασις τούτου δια πληρωμής ημερομισθίου ή δι’ άλλου τρόπου αμοιβής. Άρθρον 2 Οι παραβάται της παρούσης ισχυούσης καθ’ άπαν το Κράτος από της ανακοινώσεώς της δια του τύπου διώκονται και τιμωρούνται εκτός των υπό άλλων διατάξεων των κειμένων Νόμων προβλεπομένων ποινών και δια των ποινών των άρθρ. 30 και  49 του από 10 / 11 – 5 – 46 Ν.Δ. «περί Αγορανομικού Κώδικος». 